DOI: 10.14457/tu.the.2020.511
title: การวิเคราะห์เทคนิคการจำแนกประเภทข้อมูล: กรณีศึกษา การทำนายระดับชั้นผู้รับเหมาก่อสร้างสำหรับโครงการก่อสร้างของภาครัฐ

description: งานวิจัยนี้มีวัตถุประสงค์เพื่อจัดทําเหมืองข้อมูลในการนําเสนอการวิเคราะห์เทคนิคการจำแนกประเภทข้อมูล (Classification) ของการทำนายระดับชั้นผู้รับเหมาก่อสร้าง เพื่อให้มีประสิทธิภาพและมีความเหมาะสมมากขึ้น และเป็นการทำนายในช่วงของรายได้ผู้รับเหมาก่อสร้าง เพื่อวิเคราะห์และบอกถึงความเสี่ยงที่ผู้รับเหมาก่อสร้างจะมีโอกาสทิ้งงานก่อนกำหนด หรือ ความเสี่ยงที่ผู้รับเหมาก่อสร้างจะส่งงานไม่ทันกำหนดได้ โดยมีข้อมูลโครงการก่อสร้างที่นำมาใช้ในงานวิจัยนี้ จำนวน 755 โครงการ (แถว) 13 ตัวแปร (คอลัมน์) และใช้การพิจารณาถึงเรื่องตัวแปรที่สำคัญ (Feature Importances) ที่มีผลต่อตัวแปรที่ต้องการทราบ (Label) และคัดเลือกแบบจำลองที่จะนำมาใช้ โดยการเปรียบเทียบอัลกอริทึม 4 ตัว ได้แก่ อัลกอริทึมเเบบ k – Nearest Neighbor Classifier (k-NN), Naïve Bayes Classifier, Decision Trees Classifier และ Random Forest Classifier และใช้การประเมินค่า (Evaluation) ในการวัดค่าความถูกต้องและความแม่นยำจากการใช้อัลกอริทึม ซึ่งพบว่าผลลัพธ์ของตัวชี้วัดที่มีค่าสูงที่สุดและเป็นไปตามเกณฑ์ที่ยอมรับได้ คือ อัลกอริทึมแบบ Random Forest Classifier จึงนำอัลกอริทึมนี้มาสร้างแบบจำลองของงานวิจัยนี้ ผลสรุปการวิจัยเรื่องการทำนายการจัดระดับชั้นผู้รับเหมาก่อสร้าง พบว่าลำดับค่าความสำคัญในตัวแปรหรือฟีเจอร์ (Features) ที่สำคัญมากที่สุด 3 อันดับแรก ได้แก่ 1) RegistCap หรือ ทุนจดทะเบียนผู้รับเหมาก่อสร้าง 2) 2 หรือ สาขางานก่อสร้างทางและสะพานพิเศษ และ 3) BPrice หรือ มูลค่างานก่อสร้างที่ชนะการประกวดราคา ซึ่งเป็นไปตามหลักเกณฑ์และเงื่อนไขการขึ้นทะเบียนทุกสาขางานก่อสร้าง ทุกการจัดระดับชั้นผู้รับเหมาตามที่กรมบัญชีกลางกำหนด ดังนั้น ผลสรุปงานวิจัยนี้ สามารถนำมาใช้ในการเตรียมความพร้อมให้กับผู้รับเหมา นำไปปรับปรุงตัวแปรที่สำคัญข้างต้นก่อนการลงทะเบียนการจัดระดับชั้นของผู้รับเหมาผ่านระบบของกรมบัญชีกลางได้ ทำให้ผู้รับเหมาได้รับการจัดระดับชั้นให้เหมาะสมกับฐานะทางการเงิน และทำให้ได้รับงานก่อสร้างที่เหมาะสมกับความชำนาญที่แท้จริงของผู้รับเหมาได้และผลสรุปของการทำนายในช่วงของรายได้ผู้รับเหมาก่อสร้าง พบว่า ตัวแปรที่สำคัญมากที่สุด 3 อันดับแรก ได้แก่ 1) Profit หรือ กำไร (ขาดทุน) ของผู้รับเหมาก่อสร้าง 2) RegistCap หรือ ทุนจดทะเบียนผู้รับเหมาก่อสร้าง และ 3) DE หรือ อัตราส่วนหนี้สินรวมต่อส่วนของผู้ถือหุ้นผู้รับเหมาก่อสร้าง ซึ่งนำผลมาวิเคราะห์ถึงความเสี่ยงที่ผู้รับเหมาก่อสร้างจะมีโอกาสทิ้งงานก่อนกำหนด หรือความเสี่ยงที่ผู้รับเหมาก่อสร้างส่งงานไม่ตรงกำหนดได้ โดยผลลัพธ์ในช่วงของรายได้ผู้รับเหมาก่อสร้าง จะดูที่ค่าเฉลี่ยของกำไร, ค่าเฉลี่ยของทุนจดทะเบียน และมีค่าเฉลี่ย DE ที่เหมาะสมกับช่วงรายได้ ทำให้มีความเสี่ยงที่ผู้รับเหมาจะทิ้งงานก่อนกำหนด หรือ มีความเสี่ยงที่ผู้รับเหมาส่งงานไม่ตรงกำหนดอยู่ในเกณฑ์ที่ต่ำ แต่ถ้ามีค่าเฉลี่ย DE ที่สูงมาก อาจจะมีสาเหตุมาจากผู้รับเหมาที่อยู่ในช่วงนี้ส่วนใหญ่จะเป็นบริษัทเล็ก ที่ยังคงต้องการเงินทุนหมุนเวียนมาก ทำให้มีหนี้สินจากการกู้ยืมที่สูง แต่ไม่มีผลต่อความเสี่ยง จึงยังมีความเสี่ยงอยู่ในเกณฑ์ที่ต่ำ แต่กรณีที่ผู้รับเหมาก่อสร้างมีกำไรอยู่ในเกณฑ์ที่ไม่ดี มีผลขาดทุน แต่มีทุนจดทะเบียนที่สูง และมี DE ที่ต่ำ จากการขาดสภาพคล่องทางการเงินของกิจการ อาจจะเกิดความเสี่ยงในการทิ้งงาน หรือ ส่งมอบงานไม่ทันที่สูงมาก และผลสรุปของการทำนายในช่วงของรายได้ผู้รับเหมาก่อสร้าง พบว่า ตัวแปรที่สำคัญมากที่สุด 3 อันดับแรก ได้แก่ 1) Profit หรือ กำไร (ขาดทุน) ของผู้รับเหมาก่อสร้าง 2) RegistCap หรือ ทุนจดทะเบียนผู้รับเหมาก่อสร้าง และ 3) DE หรือ อัตราส่วนหนี้สินรวมต่อส่วนของผู้ถือหุ้นผู้รับเหมาก่อสร้าง ซึ่งนำผลมาวิเคราะห์ถึงความเสี่ยงที่ผู้รับเหมาก่อสร้างจะมีโอกาสทิ้งงานก่อนกำหนด หรือความเสี่ยงที่ผู้รับเหมาก่อสร้างส่งงานไม่ตรงกำหนดได้ โดยผลลัพธ์ในช่วงของรายได้ผู้รับเหมาก่อสร้าง จะดูที่ค่าเฉลี่ยของกำไร, ค่าเฉลี่ยของทุนจดทะเบียน และมีค่าเฉลี่ย DE ที่เหมาะสมกับช่วงรายได้ ทำให้มีความเสี่ยงที่ผู้รับเหมาจะทิ้งงานก่อนกำหนด หรือ มีความเสี่ยงที่ผู้รับเหมาส่งงานไม่ตรงกำหนดอยู่ในเกณฑ์ที่ต่ำ แต่ถ้ามีค่าเฉลี่ย DE ที่สูงมาก อาจจะมีสาเหตุมาจากผู้รับเหมาที่อยู่ในช่วงนี้ส่วนใหญ่จะเป็นบริษัทเล็ก ที่ยังคงต้องการเงินทุนหมุนเวียนมาก ทำให้มีหนี้สินจากการกู้ยืมที่สูง แต่ไม่มีผลต่อความเสี่ยง จึงยังมีความเสี่ยงอยู่ในเกณฑ์ที่ต่ำ แต่กรณีที่ผู้รับเหมาก่อสร้างมีกำไรอยู่ในเกณฑ์ที่ไม่ดี มีผลขาดทุน แต่มีทุนจดทะเบียนที่สูง และมี DE ที่ต่ำ จากการขาดสภาพคล่องทางการเงินของกิจการ อาจจะเกิดความเสี่ยงในการทิ้งงาน หรือ ส่งมอบงานไม่ทันที่สูงมาก